M1 Abrams
M1 Abrams ABŞ istehsalı üçüncü nəsil əsas döyüş tankıdır. Yüksək mobillik qabiliyyəti olan bu döyüş maşını müasir zirehli quru döyüşləri üçün nəzərdə tutulmuş güclü zirehə sahibdir. Hazırda dünya ordularında istismar olunan ən ağır tanklardan biri hesab olunur. İlk dəfə 1980-ci ildə ABŞ Ordusunda silahlanmaya qəbul olunmuşdur. Hazırda ABŞ-la bərabər Misir, Küveyt, Səudiyyə Ərəbistanı, Avstraliya və İraq ordularının da silahlanmasında olan əsas döyüş tankıdır. Sonuncu istehsal variantı olan M1A2 modifikasiyası yeni nəsil zireh və elektronik sistemlərə sahibdir. Maksimal sürəti saatda 72 km, boş çəkisi 61.3 ton, hərəkət ehtiyatı 465 km, maksimal yanacaq götürmə qabiliyyəti 1909 litrdir. ABŞ istehsalı M1A1 “Abrams” tankı İstehsalçı ölkə: ABŞ Tip: Əsas döyüş tankı İstehsalçı firma: Lima Army tank plant Detroit Tank Arsenal İstehsal tarixi: 1980 – davam edir Xidmətə giriş ili: 1980 – günümüzə İstehsal sayı: 9880 ədəd Ekipaj: 4 nəfər